Subject: Teade detailplaneeringu kehtestamisest
From: <[email-masked]>
To: <[email-masked]>
Date: Mon, 24 Nov 2025 11:13:28 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Lugupeetud koostöötegija ja kaasatav

Rakvere linnavalitsuse 22. septembri 2025 korraldusega nr 623 kehtestati
Võidu tn 99, Võidu tn 101 ja Lubja tn 3 kinnistute ning Lubja tänava
detailplaneering. Detailplaneeringu eesmärk on moodustada 21 krunti,
millest krunt nr 1 sihtotstarve on kaubandus-, toitlustus- ja
teenindushoone ning büroohoone ja väikeettevõtluse hoone maa, krunt nr 2
on teenindushoone maa spordihoone ehitamiseks, krunt nr 4 on büroohoone ja
korterelamumaa, krunt nr 5, 6, 7, 8 ja 9 on korterelamumaa, krunt nr 10,
11, 12, 13, 15, 16, 17,18 ja 19 on pereelamumaa, krunt nr 14 on pereelamu
või kaksikelamu maa, krunt nr 3 on üldkasutatava maa ning krunt nr 20 ja
21 on tee- ja tänavamaa. Detailplaneeringuga määratakse ehitusõigus,
hoonestusalad, arhitektuursed ja ehituslikud tingimused, lahendatakse
vajalik taristu ning seatakse haljastuse, heakorra ja keskkonnakaitselised
põhimõtted. Planeeringuala pindala on 5,3 ha. Detailplaneering vastab
Rakvere linna üldplaneeringus seatud ruumilistele eesmärkidele.
Planeeringu elluviimine evib eeldatavasti positiivset majanduslikku,
sotsiaalset ja kultuurilist mõju ega kahjusta looduskeskkonda.
Detailplaneeringu materjalid on leitavad planeeringute andmekogust PLANK.

Lugupidamisega

Merje Verhovitš
Planeerimisspetsialist
Rakvere Linnavalitsus

Telefon 3225828 55982033
[email-masked] <mailto:[email-masked]>